הרמה הסייסמית של העיר ניו יורק וסביבתה
ביאורים

↑  מפורסמות מאד רעידות האדמה בניו מדריד (1811–1812) שבמיסורי, שהיו תוך לוחיות, והוסברו במבנה גאולוגי קדום ורדום שעלול להתעורר גם בעתיד.
↑  ככל שהרעידה רדודה יותר, היא הרסנית יותר, אך משפיעה על אזור קטן יותר מאשר רעידה עמוקה באותו גודל, והרעידות בצפון מזרח ארצות הברית הן עמוקות ביחס לקליפורניה. סימוכין ראו:. ע. 23ב'. סימוכין נוסף רלוונטי לארצות הברית ראו כאן.
↑  מפורסם במיוחד שירו של פרנק סינטרה על העיר, בו הוא שר על העיר שלא ישנה. לצפייה והאזנה לחצו כאן.
↑  המקור מציג 62.2 מיליון תיירים בשנה (תיירות פנים וחוץ ביחד), ובחילוק ל-365 ימים מקבלים את הממוצע ליום. ממספר זה יש להחסיר לכאורה את תושבי ניו יורק שמתיירים החוצה, אך מספרם זניח.
↑  מדובר בגוף מחדר פלוטוני שעבר מטמורפוזה, וניתן לצפות בצוקיו החשופים והזקופים לאורך הפאליסיידס של נהר ההדסון, במהלך נסיעה או שייט בגדה המזרחית של ההדסון במבט כלפי מערב.
↑  מנהטן שיסט ושייש טוקההו הם בני גיל יבשת העל פנגיאה, כלומר תקופת הטריאס (200-250 מיליון שנה לפני ההווה). פורדהאם גנייס עתיק הרבה יותר וגילו כמיליארד שנה. סימועין כאן.
↑  המונח מנהטן פרונג' מתייחס לאזור המורם גאולוגית של ניו אינגלנד (Uplands) שהוא חגורה של סלע עתיק בדרום העיר ניו יורק (כולל מנהטן, הברונקס וחלקים של ברוקלין וסטטן איילנד), חלקים ממחוז ווסטצ'סטר וחלקים גבוהים של דרום מערב קונטיקט. סימוכין כאן, עמ' 24.
↑  סלע קומפיטנטי הוא כזה שמראה התנגדות גדולה למעוות. דהיינו, סלע צפוף מאד וקשה. מכיוון שכך, סלעים קומפיטנטיים מהווים את רוב מחשופי המצוקים שנראים לעין. סימוכין ראו כאן.
↑  תצורות סלע אלה אינן מונחות כשכבות, אלא מקופלות זו בזו בצורה מורכבת. סימוכין כאן.
↑  תנועה אופקית היא כשלאורך מישור ההעתק, גוש אחד של קרום כדור הארץ נע ימינה, או שמאלה, ביחס לגוש הקרום שמולו. כאשר הצופה עומד על אחד מהגושים, והגוש שמולו נע ימינה, זאת תהיה תנועה אופקית ימנית (כמו לאורך העתק סן אנדראס שבקליפורניה. אם הגוש מולו נע שמאלה, אזי זו תנועה אופקית שמאלית (כמו לאורך בקע הירדן.
↑  בישראל למשל הרמה הסייסמית מוגדרת באופן כמותי כיותר מפי 10 מאשר בניו יורק, מכיוון ששכיחות רעידות אדמה הרסניות בה בגודל של 6.25 ומעלה היא אחת ל-100 שנים לאורך בקע הירדן בממוצע רב שנתי. סימוכין לכך ראו כאן.
↑  תנודת הבניינים ברעידת אדמה היא פונקציה של התדירות העצמית שלהם. לבניינים גבוהים תדירות עצמית נמוכה ולהפך. על כן, בניינים בגבהים שונים יתנדנדו שלא בהרמוניה, ועלולים לפגוע זה בזה. סימוכין ראו.
↑  בהמשך לביאור בעניין תנודות המבנים כפונקציה של התדירות העצמית שלהם, הכוונה בנאמר כאן היא, שגלים סייסמיים בתדירות נמוכה שיגיעו לעיר ממוקד אפשרי של רעידת אדמה, יפגעו יותר בבניינים גבוהים, בעוד שגלים בעלי תדירות גבוהה, יפגעו בעיקר בבניינים נמוכים. אלא מאי, שהגלים בעלי התדירות הגבוהה, נבלעים ככל שמתרחקים ממוקד רעידת האדמה, ובמרחקים גדולים מהמוקד, (עשרות ומאות קילומטרים בודדים - מרחקים שרלוונטיים לעיר ממוקד אפשרי של רעידת אדמה על אחד מהעתקי Ramapo) "ישחקו" תפקיד רק הגלים בעלי התדירות הנמוכה, המסוכנים למבנים הגבוהים. זאת כנראה הסיבה, שהמדענים ב-USGS, עדיין השאירו את רמת הסיכון למבנים אלה, כקיימת. סימוכין ראו כאן.
↑  עיקרון יסודי בהערכת סיכון סייסמי בארצות הברית מקיומו של מבנה גאולוגי כלשהו, וחיזוי לגבי מועד התרחשותו, חייב לכלול 4 פרמטרים: טווח הזמן שבתוכו אמור להתרחש האירוע הסייסמי; אזור המוקד; טווח המגניטודה; וההסתברות שרע"א מהגודל הצפוי תתרחש באופן אקראי ללא כל אידיקטורים שיזהירו על התרחשותה הקרבה. סימוכין ב: Bolt, B.A., 1988. Earthquakes. F&C, p.286-289 בפרק: "What is Acceptable Risk?". בכל אלה מתברר שהמדענים שחוקרים את אזור ניו יורק, לא יכולים לעמוד. ראו ההפנייה לספר כאן.
↑  מדובר בהסתברויות דומות להסתברויות הקיימות בישראל. בישראל, התקן לבנייה עמידה בפני רעידות אדמה לוקח בחשבון התמודדות עם רעידת אדמה שההסתברות להתרחשותה לפחות פעם אחת ב-50 שנה היא 10%. זה מקביל להסתברות של 20% ב-100 שנה, כפי שהתכנית בניו יורק לוקחת בחשבון. סימוכין ראו כאן, עמ' 11 איור 3.
↑  הבדל של 2 עשיריות בסולם ריכטר אינו הבדל של מה בכך. סולם ריכטר הוא לוגריתמי על בסיס של 30. כלומר שרע"א במגניטודה 6 גדולה פי 30 מרעידה במגניטודה 5. סימוכין ראו כאן.
↑  תופעת התנזלות הקרקע קיימת כאשר התשתית הסלעית היא גרנולרית (גרגרית, למשל אבן חול) ובלתי מלוכדת היטב, ומפלס מי התהום יחסית גבוה. או אז, תנודות הקרקע יוצרות חללים בין הגרגרים שמתמלאים מיד במי התהום. והקרקע מאבדת את תכונות המוצק שלה, והמבנים והתשתיות שמונחים על הקרקע הזו כאילו מונחים (ואפילו לשנייה אחת) על מים, והכל שוקע. תמונות ידועות מרעידות אדמה שמציגות מבנים שלא נפגעו כלל, אך שקעו, ו/או גם נטו על צידם, מציגות מצב של התנזלות. זה מה שקרה באזור Fisherman Warf בסן פרנסיסקו ברעידת לומה פריאטה ב-1989, או בניגאטה ביפן בשנת 1964, או באלסקה ברעידה הגדולה של שנת 1964. סימוכין ראו כאן.